《次敖静之九日言怀韵》
明代·马中锡

骑马闻鸡有底忙，一秋憔悴沈东阳。
身随杖竹空存节，鬓比篱东不耐霜。
帝载八年纷奏绩，王师六月苦周章。
何须更落西风帽，黄叶填门独举觞。

作者简介：马中锡（1446～1512）明代官员、文学家。字天禄，号东田，祖籍大都，先世为避战乱于明初徙于故城（今属河北故城）县。成化十一年进士，官至右都御史。以兵事为朝廷论罪，下狱死。能诗文，生平有文名，李梦阳、康海、王九思曾师从于他。著有《东田集》。